open-index/open-wikipedia-markdown huggingface dataset:
के ई एम हॉस्पिटल रिसर्च सेंटर (पुणे)

के ई एम हॉस्पिटल अँड रिसर्च सेंटर हे एक पुण्यातले जुने रुग्णालय आहे. हे रुग्णालय मुळात सरदार श्रीनिवास मुदलियार यांनी सुरू केलेले चार खाटांचे धर्मार्थ प्रसूतीगृह होते. पुढे याचे नाव किंग एडवर्ड मेमोरिअल हॉस्पिटल असे ठेवण्यात आले. १९४४ साली येथे ४० खाटांचे रुग्णालय, एक शस्त्रक्रिया-गृह, एक प्रसूतिगृह व परिचारिका निवास होते. १९४४ मध्ये डॉ.बानू कोयाजी या रुग्णालयात वैद्यकीय अधिकारी म्हणून रुजू झाल्या. १९६७ मध्ये रुग्णालय २०० खाटांचे झाले व तिथे वैद्यकीय, शल्यचिकित्सा व बालरोग हे नवीन विभाग सुरू झाले.

सध्या(सन २०११) रुग्णालयात ५५० खाटा आहेत व रुग्णसेवेबरोबर वैद्यकीय शिक्षण सुरू झाले आहे.

वर्ग:पुण्यातील रुग्णालये
ताजिक सोव्हिएत साम्यवादी गणराज्य

**ताजिक सोव्हिएत समाजवादी प्रजासत्ताक** (; ) हे भूतपूर्व सोव्हिएत संघाच्या १५ प्रजासत्ताकांपैकी एक प्रजासत्ताक होते. सोव्हिएत रशियाखालोखाल सोव्हिएत संघातील हे आकाराने दुसऱ्या क्रमांकाचे प्रजासत्ताक होते.

९ सप्टेंबर, इ.स. १९९१ रोजी सोव्हिएत संघाचे विघटन झाले व ताजिक सोव्हिएत समाजवादी प्रजासत्ताकाचे ताजिकिस्तान देशामध्ये रूपांतर झाले.

वर्ग:ताजिकिस्तानचा इतिहास
वर्ग:सोव्हिएत संघाची गणराज्ये
त्रैक्य

right|thumb|200 px|ट्रिनिटीचे चिन्ह
[right|thumb|200 px|[येशू ख्रिस्त (पुत्र), पिता (आकाशात) व होली स्पिरिट (कबुतराच्या रूपात)]]
ख्रिश्चन धर्मातील **ट्रिनिटी**च्या सिद्धांतानुसार ईश्वराची तीन रूपे आहेत. पिता (God the Father), पुत्र (God the Son) व पवित्र आत्मा (God the Holy Spirit or holy ghost). ही तीन रूपे (ट्रिनिटी) विभिन्न आहेत तरीही ईश्वर एकच आहे. ह्या सिद्धांतानुसार फादर, सन व होली स्पिरिट हे सर्वात पवित्र, सर्वव्यापी, सर्वज्ञ व अमर आहेत.

## बाह्य दुवे
*ट्रिनिटीचा सिद्धांत

वर्ग:ख्रिश्चन धर्म
दाभेरी

**दाभेरी** हे महाराष्ट्राच्या ठाणे जिल्ह्यातील एक गाव आहे. हे जव्हार तालुक्यात असून तालुक्याच्या गांवापासून ३८ किलोमीटर अंतरावर आहे. हे गाव गुजरात व दादरा नगर हवेलीच्या सीमेवरचे महाराष्ट्रातील शेवटचे गाव आहे. गावचा परिसर निसर्गसुंदर असून सदर गावात महाराष्ट्र शासनाची एक आश्रमशाळा आहे. गावाच्या पूर्वेस सुमारे १ कि.मी. अंतरावर एक धबधबा आहे.

वर्ग:ठाणे जिल्ह्यातील गावे
वर्ग:जव्हार तालुक्यातील गावे
स्तनपान

thumb|150px|आंतरराष्ट्रीय स्तनपान चिह्न
बाळ जन्मल्यावर आईच्या स्तनांतून दूध पाजण्याला **स्तनपान** असे म्हणतात. 

## मानवांमधील स्तनपान 
right|thumb|एक नवजात शिशु स्तनपान करताना
बाळ जन्मल्यावर एका तासाच्या आत त्याला आईजवळ देऊन स्तनपानाची यशस्वी सुरुवात करावी असे मानले जाते. पान्हा फुटलेल्या स्तनाला बाळ लुचते आणि दूध यायला सुरुवात होते. स्तनपान हाच बाळासाठी सर्वोत्तम आहार असतो. बाळाला सहा महिन्यांपर्यंत दुसरे कोणतेही अन्न वा पाणी न देता केवळ आईचे दूध दिले पाहिजे. सहा महिन्यांनंतरही स्तनपान चालू ठेवून ताजा, मऊ व बाळाच्या वाढीला योग्य असा आहार बाळाला स्वच्छतापूर्वक भरवला पाहिजे. जागतिक आरोग्य संघटनेच्या संशोधनानुसार बाळाला त्याच्या मागनीनुसारच दुध पाजावे. विशेश वेळानेच पाजण्याची गरज नसते. 
सर्व मातांना आपल्या बाळांना (जुळे असेल तरीही) पुरेल इतके दूध निसर्गत: निर्माण करता येते. 

### स्तनपानाचे लाभ 
आईच्या दुधात नवजात शिशुसाठी आवश्यक ती सर्व पोषणमुल्ये असतात. जन्मल्यानंतर पहिल्या काही आठवड्यात बाळाची रोगप्रतिकारक शक्ती कमी असते. अशा वेळी आईच्या दूधातील घटक बाळाचे संरक्षण करते. अंगावरचे दुध पाजल्याने बाळाला विकार उद्‌भवत नाहीत व त्याचे आरोग्य उत्तम राहते.
प्रसूतीनंतरचे सुरुवातीचे थोडे दिवस घट्ट स्वरूपातील चीकाचे दूध (कोलोस्ट्रम) येत असते. चीक-दूध कमी येत असले, तरी बाळाला ते पुरेसे असते व त्यातूनच बाळाच्या सर्व गरजा भागविल्या जातात. चीकाच्या दूधात जीवनसत्त्व ए व के जास्त प्रमाणात आढळते. त्यात असलेली रोग प्रतिबंधात्मक द्रव्ये व इतर आवश्यक घटकांमुळे जंतूसंसर्गापासून बाळाचे रक्षण होते.तसेच या दूधात इम्युनोग्लोबीन असतात. बाळाच्या आतड्यांच्या अंतःत्वचेला लिंपण होते व त्यामूळे बाळाच्या रक्ताभिसरणात प्रथिनांचे मोठे कण जात नाही. अशा प्रकारे बाळाला रोगांपासून संरक्षण मिळते.

### कार्य 
स्तनातील दूध-उत्पादक ग्रंथींमध्ये दूध तयार होते. बाळ आईचे दूध पिण्यासाठी स्तनाग्र चोखायला लागते. यामुळे आईच्या शरीरात दूध उत्पादक अंतःस्त्राव स्त्रवू लागतात. बाळाने स्तनाग्र चोखणे चालू ठेवल्यावर आईच्या शरीरात दूसरा अंतःस्त्राव स्त्रवू लागतो. त्यामूळे तयार झालेले दूध स्तनांच्या काळ्या भागातील दूग्धनलिकेमार्फत स्तनाग्राकडे येते. 

### स्तनपान स्थिती 
बाळाला पाजताना बाळाला आणि आईला आरामशीर वाटणे महत्त्वाचे असते.

## बाह्य दुवे 
* 
* 
* 
* ]"अन्नसुरक्षा आणि भूकेचे बाजारीकरण".

वर्ग:शरीरशास्त्र
वर्ग:बालसंगोपन
वर्ग:शिशुसंगोपन
वर्ग:मातृत्व
वर्ग:आरोग्य
ज्योर्दानो ब्रुनो

**ज्योर्दानो ब्रुनो** () (इ.स. १५४८ - १७ फेब्रुवारी, इ.स. १६००) हा रानिसां काळातील एक इटलियन तत्त्वज्ञ, गणितज्ञ व खगोलशास्त्रज्ञ होता. निकोलस कोपर्निकसने मांडलेल्या सूर्यमालेच्या सिद्धांताच्या एक पाउल पुढे जाउन ब्रुनोने सूर्य हा एक तारा आहे अशी कल्पना प्रथम जगापुढे मांडली.

इ.स. १६०० साली कॅथलिक चर्च, येशू ख्रिस्त व ट्रिनिटीबाबत चुकीची मते प्रदर्शित केल्याच्या गुन्ह्यावरून त्याला दोषी ठरवून मृत्यूदंडाची शिक्षा ठोठावण्यात आली. १७ फेब्रुवारी १६०० रोजी ब्रुनोला जिवंत जाळून टाकण्यात आले.

## बाह्य दुवे 
* 
* 

वर्ग:इटालियन खगोलशास्त्रज्ञ
वर्ग:इटालियन गणितज्ञ
वर्ग:इ.स. १५४८ मधील जन्म
वर्ग:इ.स. १६०० मधील मृत्यू
वर्ग:पुरुष चरित्रलेख
चित्रपेशी

संगणकीय चित्रांच्या लहानात लहान बिंदूला चित्रपेशी किंवा इंग्रजीमध्ये पिक्सेल (Pixel) म्हणतात. संगणकीय चित्र अश्या अनेक बिंदूंचा संच असतो. चित्रपेशींच्या संख्येवर त्या चित्राची प्रत अवलंबून असते.
right|frame| संगणकीय चित्र मोठे करून पाहिल्यावर
thumb|right|220px| एल सी दी टिव्हीच्या पडद्या वरील बिंदू मोठे करून पाहिल्यावर
## मेगा पिक्सेल 
१ मेगा पिक्सेल म्हणजे १० लाख चित्रपेशी होय.

## बाह्य दुवे
* प्क्सेल म्हणजे छोटा चौकोन नाही Microsoft Memo by computer graphics pioneer Alvy Ray Smith.
* Pixels and Me : Video of a history talk at the Computer History Museum
* Square and non-Square Pixels: Technical info on pixel aspect ratios of modern video standards (480i,576i,1080i,720p), plus software implications.
* 120 Megapixel is here now : A lot of information about MegaPixel and Gigapixel.

वर्ग:संगणक
वर्ग:प्रकाशचित्रण
दंगल (निःसंदिग्धीकरण)

*दंगल हिंसक घटना या अर्थाने
*कुस्ती- कुस्त्यांची मालिका या अर्थाने
*दंगल (२०१६ चित्रपट)
वॉशिंग्टन रेडस्किन्स

right|thumb|250 px|वॉशिंग्टन रेडस्किन्सचा लोगो
**वॉशिंग्टन रेडस्किन्स** () हा अमेरिकेच्या वॉशिंग्टन डी.सी. शहरामधील एक व्यावसायिक फुटबॉल संघ आहे. हा संघ नॅशनल फुटबॉल लीगच्या नॅशनल फुटबॉल कॉन्फरन्स ह्या गटातील पूर्व विभागातून खेळतो. इ.स. १९३२ साली स्थापन झालेल्या ह्या संघाने आजवर ५ वेळा सुपर बोल जिंकला आहे.

या संघाचे नाव तसेच मानचिह्न मूळच्या अमेरिकन लोकांना अपमानास्पद वाटत असल्याने ते बदलण्यासाठी अनेक व्यक्ती व संस्था यासाठी या क्लबवर दबाव आणित आहेत.

## बाह्य दुवे 
* अधिकृत संकेतस्थळ

वर्ग:नॅशनल फुटबॉल लीग संघ
रेडस्किन्स
डॅलस काउबॉईज

right|thumb|250 px|डॅलस काउबॉईजचा लोगो
**डॅलस काउबॉईज** () हा अमेरिकेच्या डॅलस शहरामधील एक व्यावसायिक फुटबॉल संघ आहे. हा संघ नॅशनल फुटबॉल लीगच्या नॅशनल फुटबॉल कॉन्फरन्स ह्या गटातील पूर्व विभागातून खेळतो. इ.स. १९६० साली स्थापन झालेल्या ह्या संघाने आजवर ५ वेळा सुपर बोल जिंकला आहे.

डॅलस काउबॉईज हा अमेरिकेतील सर्वात श्रीमंत तर जगातील दुसऱ्या क्रमांकाचा श्रीमंत (मॅंचेस्टर युनायटेड खालोखाल) व्यावसायिक क्रीडा संघ आहे. ह्या संघाचे मुल्य १.६१ अब्ज अमेरिकन डॉलर्स इतके आहे.

## गॅलरी 

चित्र:Dallas Cowboys helmet 1964.jpg|काउबॉईजच्या हेल्मेटचे चित्र
चित्र:Tony Romo taking the ball from shotgun.jpg|पांढऱ्या वेषातील काउबॉईज
चित्र:Dallas Cowboy Cheerleaders 4.jpg|डॅलस काउबॉईजच्या चीअरलीडर्स
चित्र:Cowboys Stadium screen.jpg|काउबॉईज स्टेडियम

## बाह्य दुवे 
* अधिकृत संकेतस्थळ

वर्ग:नॅशनल फुटबॉल लीग संघ
वर्ग:डॅलस
पी.सी. अलेक्झांडर

*डॉ.* **पदिंजरेतलकल चेरियन अलेक्झांडर** (मल्याळम: പി.സി. അലക്സാണ്ടർ ; रोमन लिपी: *Padinjarethalakal Cherian Alexander* ;), अर्थात **पी.सी. अलेक्झांडर** (रोमन लिपी: *P.C. Alexander* ;), (२० मार्च, इ.स. १९२१ - १० ऑगस्ट, इ.स. २०११) हे भारतातील मल्याळी राजकारणी व मुलकी सेवेतील माजी अधिकारी होते. ते इ.स. १९८८ ते इ.स. १९९० या कालखंडात तमिळनाडूचे, तर इ.स. १९९३ ते इ.स. २००२ या कालखंडात महाराष्ट्राचे राज्यपाल होते. इ.स. १९९६ ते इ.स. १९९८ या काळात त्यांनी गोव्याच्या राज्यपालपदाचीही धुरा वाहिली. २९ जुलै, इ.स. २००२ ते २ एप्रिल, इ.स. २००८ या काळात त्यांनी भारताच्या राज्यसभेत अपक्ष राहून महाराष्ट्राचे प्रतिनिधित्व केले. ते भारतीय राष्ट्रीय काँग्रेस पक्षाचे सदस्य होते.

## कारकीर्द 
### सनदी अधिकारी 
पी.सी. अलेक्झांडर भारताच्या माजी पंतप्रधान इंदिरा गांधी यांच्या विश्वासू वर्तुळातील होते. त्यांचे प्रधान सचिव म्हणून काम करण्याची संधी मिळाल्याने अलेक्झांडरांनी सनदी नोकरीचा राजीनामा दिला होता. इंदिरा गांधी यांच्या हत्येनंतर, राजीव गांधी यांनीही आपले प्रधान सचिव म्हणून त्यांची नेमणूक केली होती.

### राज्यपाल 
पुढे राजीव गांधींनी अलेक्झांडरांना इंग्लंडमध्ये उच्चायुक्त म्हणून पाठवले. इ.स. १९८८ मध्ये तामिळनाडूच्या राज्यपालपदाची जबाबदारीही त्यांच्यावर सोपवण्यात आली. इ.स. १९८८ ते इ.स. १९९० या कालावधीत त्यांनी तामिळनाडूच्या राज्यपालपदाची जबाबदारी स्वीकारली. त्यानंतर, इ.स.१९९३ मध्ये, नरसिंह राव पंतप्रधान असताना ते राज्यपाल म्हणून महाराष्ट्रात दाखल झाले आणि इ.स. २००२ पर्यंत त्यांनी हे पद भूषवले. अलेक्झांडरांनी १२ जानेवारी इ.स.१९९३ ते १३ जुलै इ.स. २००२ या दीर्घ कालावधीत महाराष्ट्राच्या राज्यपालपदाची जबाबदारी प्रभावीपणे सांभाळली; ते महाराष्ट्राचे सर्वाधिक काळ राहिलेले राज्यपाल आहेत, याशिवाय त्यांनी तामिळनाडू, तसेच गोव्याच्या राज्यपालपदाचा अतिरिक्त कार्यभारही सांभाळला होता. राज्याच्या मागास भागातील अनुशेष दूर करण्यासाठी अलेक्झांडर यांनी प्रादेशिक विकास मंडळाची स्थापना केली होती. माजी पंतप्रधान दिवंगत इंदिरा गांधी आणि राजीव गांधी यांच्या मुख्य सचिव पदाची जबाबदारी त्यांनी सांभाळली होती. "उच्च प्रतीचा अभ्यासू प्रशासक' अशी त्यांची राष्ट्रीय आणि आंतरराष्ट्रीय स्तरावर प्रतिमा होती. भारताचे ब्रिटनमधील उच्चायुक्त आणि जिनेव्हा येथील संयुक्त राष्ट्र आंतरराष्ट्रीय व्यापार केंद्राचे सहायक महासचिव म्हणूनही त्यांनी काम पाहिले होते. माजी पंतप्रधान इंदिरा गांधी यांचे प्रधान सचिव असणाऱ्या अलेक्झांडरांनी संयुक्त राष्ट्रांमध्ये भारताचे प्रतिनिधित्व केले.

### राज्यसभा सदस्य 
इ.स. २००७ मध्ये राष्ट्रपतीपदासाठीही पीसींचे नाव चर्चेत होते, पण त्यांचे ते स्वप्न पूर्ण होऊ शले. नाही.  अपक्ष उमेदवार म्हणून जुलै २९ इ.स. २००२ ते एप्रिल २ इ.स. २००८ पर्यंत राज्यसभेचे खासदार म्हणून काम करण्याची संधी त्यांना मिळाली. तिथे त्यांनी महाराष्ट्राचे प्रतिनिधित्व केले होते. इ.स. २००७च्या राष्ट्रपतीपदासाठीच्या निवडणुकीत उमेदवार म्हणूनही त्यांचे नाव काही काळ चर्चेत होते.

## साहित्यिक लेखन 
त्यांनी ‘थ्रू द कॉरिडोअर्स ऑफ पावर’ हे आत्मचरित्र लिहले.. *माय इअर विथ इंदिरा गांधी*, *इंडिया इन द न्यू मिलेनिअम*, असे काही पुस्तकंही लिहिली.

## बाह्य दुवे 
* 

वर्ग:इ.स. १९२१ मधील जन्म
वर्ग:मल्याळी व्यक्ती
वर्ग:महाराष्ट्राचे राज्यपाल
वर्ग:इ.स. २०११ मधील मृत्यू
वर्ग:तमिळनाडूचे राज्यपाल
न्यू यॉर्क जायंट्स

right|thumb|250 px|न्यू यॉर्क जायंट्सचा लोगो
**न्यू यॉर्क जायंट्स** () हा अमेरिकेच्या न्यू यॉर्क महानगर क्षेत्रामधील एक व्यावसायिक फुटबॉल संघ आहे. हा संघ नॅशनल फुटबॉल लीगच्या नॅशनल फुटबॉल कॉन्फरन्स ह्या गटातील पूर्व विभागातून खेळतो. इ.स. १९२५ साली स्थापन झालेला ह्या संघाने आजवर ४ वेळा एनएफएल चॅंपियनशिप तर ४ वेळा सुपर बोल जिंकला आहे.

## गॅलरी

चित्र:Giants Bengals 3 cropped.jpg|निळ्या व पांढऱ्या वेषातील जायंट्स
चित्र:New Meadowlands Stadium Mezz Corner.jpg|न्यू मेडोलॅंड्स स्टेडियम

## बाह्य दुवे
* अधिकृत संकेतस्थळ

वर्ग:नॅशनल फुटबॉल लीग संघ
जायंट्स
न्यू ऑर्लिन्स सेंट्स

right|thumb|250 px|न्यू ऑर्लिन्स सेंट्सचा लोगो
**न्यू ऑर्लिन्स सेंट्स** () हा अमेरिकेच्या न्यू ऑर्लिन्स शहरामधील एक व्यावसायिक फुटबॉल संघ आहे. हा संघ नॅशनल फुटबॉल लीगच्या नॅशनल फुटबॉल कॉन्फरन्स ह्या गटातील दक्षिण विभागातून खेळतो. इ.स. १९६६ साली स्थापन झालेला ह्या संघाने आजवर एकदा सुपर बोल जिंकला आहे.

## गॅलरी 

चित्र:Drew Brees Saints 2008.jpg|सेंट्सचा क्वार्टरबॅक ड्र्यू ब्रीज
चित्र:SaintsWinOctober06.jpg|लुईझियाना सुपरडोम

## बाह्य दुवे 
* अधिकृत संकेतस्थळ

वर्ग:नॅशनल फुटबॉल लीग संघ
वर्ग:न्यू ऑर्लिन्स
विंबल्डन

250 px|इवलेसे|विंबल्डनमधील *ऑल इंग्लंड लॉन टेनिस अँड क्रॉकेट क्लब*चे मुख्य कोर्ट
**विंबल्डन** () हा युनायटेड किंग्डमच्या लंडन महानगरामधील एक जिल्हा आहे. विंबल्डन ग्रेटर लंडनच्या मर्टन ह्या बरोमध्ये वसले असून ते लंडन शहराच्या नैऋत्येस स्थित आहे. विंबल्डन येथील ऐतिहासिक वार्षिक विंबल्डन टेनिस स्पर्धांसाठी जगप्रसिद्ध आहे. विंबल्डन ही वर्षामधील चार ग्रँड स्लॅम टेनिस स्पर्धांपैकी एक असून ती अनेकदा जगातील सर्वात प्रतिष्ठेची टेनिस स्पर्धा समजली जाते. ह्या स्पर्धेमुळे विंबल्डन हे नाव बहुतेक वेळा टेनिस स्पर्धेचा उल्लेख करण्याकरिताच वापरले जाते.

## बाह्य दुवे
*merton.gov.uk

वर्ग:लंडन
वीट (करमाळा)

**वीट** हे महाराष्ट्राच्या सोलापूर जिल्ह्यातील करमाळा तालुक्यातले एक गाव आहे. हे खेडे करमाळ्यापासून पश्चिमेस १० कि.मी. अंतरावर, तर पुण्यापासून १५० कि.मी. अंतरावर आहे. गावाची लोकसंख्या अंदाजे  १०,०००. आहे. त्यातील सुमारे ३० % लोक शेतात वस्तीवर राहतात. गावाशेजारील प्रमुख वस्त्या जाबुल्झारा, ढेरे वस्ती, जनाई  वस्ती या आहेत. शेती हा येथील प्रमुख व्यवसाय आहे.

येथे भैरवनाथ मंदिर आहे. भैरवनाथाची यात्रा वर्षातून एक वेळेस असते.
येथे पहिली ते चौथी पेर्येंत जी. प. शाळा वीट.
दहावी पर्यत शालेय शिक्षणाची सोय श्री छत्रपती शिवाजी विद्यालय, वीट आहे.

वर्ग:सोलापूर जिल्ह्यातील गावे
देवबांध

**देवबांध** महाराष्ट्राच्या पालघर जिल्ह्यातील गाव आहे,तसेच येथिल सिद्धीविनायक मंदिर प्रसिद्ध आहे.

वर्ग:ठाणे जिल्ह्यातील गावे
भोईराचे नवघर

**भोईराचे नवघर** हे महाराष्ट्राच्या रायगड जिल्ह्यातील सुधागड तालुक्यात वसलेले गाव आहे.

वर्ग:रायगड जिल्ह्यातील गावे
द ग्रेट गामा

इवलेसे|Gama1916
**गामा पहेलवान** (उर्दू:  گاما پھلوان  ;) ऊर्फ **गुलाम मोहम्मद** (उर्दू: غلام محمد ;) (इ.स. १८८२ किंवा २२-५-१८७८; अमृतसर, पंजाब, ब्रिटिश भारत - इ.स. १९६० किंवा २२-५-१९६३; लाहोर, पंजाब, पाकिस्तान) हा पंजाबी कुस्तीगीर होता.

## जीवन 
गामाचा जन्म इ.स. १८८२ मध्ये अमृतसरमध्ये झाला. त्याच्या वडिलांचे नाव मोहम्मद अजीज होते. वयाच्या दहाव्या वर्षापासून त्यांनी कुस्त्या खेळायला सुरुवात केली. वय एकोणीस असताना त्यांनी तत्कालीन भारतीय कुस्ती चॅम्पियन रहीम बख्श सुलतानीवालाला आव्हान दिले आणि त्याला कुस्तीत पराभूत केले. या कुस्तीनंतर गामाला प्रचंड प्रसिद्धी मिळाली आणि त्यांचा दबदबा वाढला. 

त्यानंतर गामा पहेलवानाने जबरदस्त मेहनत सुरूच ठेवली व इ.स. १९१० पर्यंत भारतीय उपखंडातील तमाम पहेलवानांना कुस्तीत पराजित केले, आणि निर्विवादपणे आपणच भारतीय कुस्तीचा चॅंपियन आहोत हे सिद्ध केले. त्यानंतर गामाने परदेशी जाऊन इंग्लंडमध्ये कुस्त्यांच्या दंगलीत भाग घ्यायला सुरुवात केली, आणि जागतिक चॅंपियन असलेल्या पोलंडच्या स्टॅनिस्लॉस बाइझ्का या पहेलवानाला कुस्तीसाठी आमंत्रित केले. १० सप्टेंबर, इ.स. १९१० या रोजी दोघांमध्ये सामना झाला आणि गामाने स्टॅनिस्लॉसला सहज चीत केले. या कुस्तीनंतर गामाला जागतिक चॅंपियनचा बुल-टेस्ट बेल्ट मिळाला. इ.स. १९२७ मध्ये स्टॅनिस्लॉस बाइझ्का भरपूर मेहनत आणि तयारीनिशी समोर आला आणि त्याने गामाला कुस्तीसाठी पुकारले. याही कुस्तीत गामाने स्टॅनिस्लॉसला काही मिनिटांनतर चीत केले आणि आपले चॅंपियनपद राखले.

त्यानंतर गामा भारतात परत आले.  आल्यावर त्यांनी परत एकदा रहीम बख्श सुलतानीवालाशी कुस्ती केली, त्याच्यावर जय मिळवला, आणि आपल्याला यापूर्वीच मिळालेला रुस्तुमे हिंद हा किताब कायम ठेवला.  गामाने आपल्या पन्नास वर्षाच्या कारकिर्दीत सुमारे पाच हजार कुस्त्या केल्या आणि त्या एकूणएक कुस्त्यांत तो एकदाही हरला नाही. भारताच्या फाळणीनंतर गामा पाकिस्तानला जाऊन स्थिरस्थावर झाले.  तिथे त्यांचा मृत्यू इ.स. १९६० मध्ये झाला. 

जिवंतपणीच आख्यायिका बनलेला गामा मेल्यानंतरही म्हणींमध्ये आणि वाक्प्रचारांत आपल्यामध्येच राहिला. आजही दोन जाडजूड माणसे समोरून जात असली की लोक म्हणतात, पहा कसे गामा-गुंगा चालले आहेत.

गामा पहिलवानाने कोल्हापूरच्या शाहू महाराजांच्या तालमीत मेहनत केली असे सांगितले जाते. त्यामुळे गामाला शाहू महाराजांचा पैलवान असे म्हणले जाते. (?)

वर्ग:पंजाबी व्यक्ती
वर्ग:भारतीय कुस्तीगीर
वर्ग:कुस्तीगीर
वासाळी

**वासाळी** हे भारताच्या महाराष्ट्र राज्यातील नाशिक जिल्ह्यातील नाशिक तालुक्यातील एक गाव आहे.
## भौगोलिक स्थान
**वासाळी** हे महाराष्ट्रातील नाशिक जिल्ह्यातील गाव आहे. हे गाव घोटी-अकोले रस्त्यावर आहे.
## हवामान
येथे मार्चच्या मध्यापासून जूनच्या पूर्वार्धापर्यंत उन्हाळा असतो. उन्हाळ्यात हवामान सामान्यतः उष्ण असून तापमान ३८ ते ४० सेल्सियसपर्यंत असते.जून महिन्याच्या मध्यापासून पावसास सुरुवात होऊन ऑक्टोबरच्या मध्यापर्यंत पावसाळा असतो. सर्वसाधारण नोव्हेंबर ते फेब्रुवारी या काळात थंडी असते.वार्षिक सर्वसाधारण हवामान उष्ण व विषम असते.वार्षिक पर्जन्यमान १,०५० मिमी पर्यंत असते.

## लोकजीवन
## प्रेक्षणीय स्थळे
## नागरी सुविधा
## जवळपासची गावे
## संदर्भ
#https://villageinfo.in/
#https://www.census2011.co.in/
#http://tourism.gov.in/
#https://www.incredibleindia.org/
#https://www.india.gov.in/topics/travel-tourism
#https://www.mapsofindia.com/ 
#https://www.weather.gov/dvn/climategraphics?n=climategraphics
#https://www.weather-atlas.com/en/india-climate 
वर्ग:नाशिक तालुक्यातील गावे

वर्ग:नाशिक जिल्ह्यातील गावे
दंगलींचा इतिहास

अगदी इ.स.पू. काळापासून जगाच्या विविध भागात विविध कारणांवरून झालेल्या दंगलींच्या नोंदी आढळून येतात. इ.स.पू. ४४ मध्ये ज्यूलियस सिझरच्या अंत्यविधीनंतर दंगल झाल्याची नोंद आढळते. इ.स.पू. ४० मध्ये अलेक्झांड्रियात ग्रीक आणि ज्यू लोक तर इ.स. ५३२ मध्ये कांस्टटीनोपाल येथे मोठी मनुष्य हानीझालेल्या दंगलीची नोंद आढळते. 

भारतातील दंगंलींचा इतिहास एकोणिसाव्या शतकाच्या उत्तरार्धापासून दिसून येतो. सप्टेंबर, इ.स. १८६९ मध्ये नागपूर आणि आसपासच्या गावात धान्याच्या अनुपल्ब्धतेवरून आणि वाढत्या भावांच्या संदर्भाने दंगली झाल्याचा उल्लेख आढळतो. इ.स. १८७५ मध्ये तेव्हाच्या पुणे आणि अहमदनगर जिल्ह्यात शेतकऱ्यांनी सावकारांविरूद्ध दंगल केल्याची नोंद आढळते.

## हे सुद्धा पहा 
* दंगल

## संदर्भ 
## बाह्य दुवे 
* भारतातील दंगलींची कारणमीमांसा
* अहमदाबाद दंगलींचा इतिहास 

* न्यू यॉर्क दंगली (इ.स. १८६३) 

इतिहास
पुस्तकविश्व

पुस्तकविश्व हे मराठी पुस्तकांची ओळख करून देणारे संकेतस्थळ आहे.

## बाह्य दुवा 
* पुस्तकविश्व  
वर्ग: मराठी संकेतस्थळे
फिलाडेल्फिया ईगल्स

right|thumb|250 px|फिलाडेल्फिया ईगल्सचा लोगो
**फिलाडेल्फिया ईगल्स** () हा अमेरिकेच्या फिलाडेल्फिया शहरामधील एक व्यावसायिक फुटबॉल संघ आहे. हा संघ नॅशनल फुटबॉल लीगच्या नॅशनल फुटबॉल कॉन्फरन्स ह्या गटातील पूर्व विभागातून खेळतो. इ.स. १९३३ साली स्थापन झालेला हा संघ आजवर ३ वेळा सुपर बोल सामना खेळला आहे. त्यांचा आत्तापर्यंतचा शेवटचा सुपरबोल विजय २०२४मध्ये होता.

## गॅलरी

चित्र:20090104 Donovan McNabb.JPG|पांढऱ्या व हिरव्या वेषातील ईगल्स
चित्र:Eagles-Cheerleaders-Unison-June-7-08.JPG|ईगल्सच्या चीअरलीडर्स
चित्र:Linc12052005.jpg|लिंकन फायनान्शियल फील्ड

## बाह्य दुवे
* अधिकृत संकेतस्थळ

वर्ग:नॅशनल फुटबॉल लीग संघ
ईगल्स
सॅटर्डे क्लब

मराठी उद्योजकांना एकत्र आणण्यासाठी ‘सॅटर्डे क्लब‘ या संस्थेची १७ डिसेंबर २००० रोजी गोरेगाव पूर्व येथे स्थापना झाली.

मराठी उद्योजकांनी कमीत कमी महिन्यातून एकदा शनिवारच्या संध्याकाळी एकत्र यावे, उद्योगाविषयी गप्पा माराव्यात, सहकार्याची भावना परस्परात रुजवावी, मैत्रीचे पूल बांधावेत व नवीन मराठी उद्योजकांना सहकार्य करण्यासाठी ठोस पावले उचलावीत हे या ‘सॅटर्डे क्लब‘चे मुख्य उद्दिष्ट आहे. माधवराव भिडे यांनी सुरू केलेली ही संकल्पना आहे. सध्या या क्लबची गिरगाव, दादर, मालाड, गोरेगाव, ठाणे, बोरिवली, कल्याण, डोंबिवली, वाशी, नाशिक, पुणे, हैदराबाद, चेन्नई, अहमदाबाद, सांगली, कोल्हापूर, मिरज येथे स्थापना झाली आहे.
सॅटर्डे क्लब - मराठी व्यवसायिकांचे व्यासपिठ
सॅटर्डे क्‍लबचे संस्थापक माधव भिडे

## बाह्य दुवे
*सॅटर्डे क्लब  

## संदर्भ
जॉर्ज नथानियेल कर्झन

**लॉर्ड कर्झन** म्हणजेच **जॉर्ज नथानियेल कर्झन**, *केडलस्टनचा पहिला मार्केस कर्झन* ( जानेवारी ११, इ.स. १८५९ -  - मार्च २०, इ.स. १९२५) हा लॉर्ड एल्गिन नंतर  भारताचा व्हाइसरॉय होता. तो त्याआधी इंग्लंडचा परराष्ट्र सचिव होता. व्हाईसरॉय पदावर येण्यापूर्वी तो भारतात चार वेळा येऊन गेला होता. त्याने आपल्या व्हाइसरॉयपदाच्या कारकिर्दीत बंगालची फाळणी केली. या फाळणीच्या विरोधात झालेल्या जनतेच्या आंदोलनानंतर ही फाळणी रद्द करण्यात आली. त्याने त्याच्या कारकिर्दीत बऱ्याच सुधारणा करण्याचा प्रयत्‍न केला. त्यांमध्ये पोलीस सुधारणा, शैक्षणिक सुधारणा, आर्थिक सुधारणा, न्यायालयीन सुधारणा, लष्करी सुधारणा वगैरे होत्या. इ.स. १८९९चा कलकत्ता महापालिका कायदा,, १९०४ सालचा प्राचीन स्मारक संरक्षण कायदा हे त्याच्या कारकिर्दीत झाले.  ब्रिटिश साम्राज्याचे वैभव दर्शवण्यासाठी लॉर्ड कर्झनने राणी व्हिक्टोरियाच्या स्मरणार्थ कलकत्ता येथे विक्टोरिया मेमोरिअल हॉल उभारला.

वर्ग:भारतातील इंग्लंडचे व्हाइसरॉय
वर्ग:इ.स. १८५९ मधील जन्म
वर्ग:इ.स. १९२५ मधील मृत्यू
वर्ग:भारताचे गव्हर्नर जनरल
श्रीशैलम्

[right|thumb|250px|[श्रीशैल्यम्‌ मल्लिकार्जुनमंदिराच्या प्रवेशद्वाराचा गोपुरम्]]

**श्रीशैल्यम्‌ मल्लिकार्जुन** हे बारा ज्योतिर्लिंग मंदिरांपैकी एक मंदिर आहे. 
हैद्राबादपासून सुमारे २१० कि.मी. अंतरावर हे ठिकाण आहे. पूर्व दिशेला नल्लमलाई डोंगर रांगात वसलेले हे (शिव) तीर्थक्षेत्र आहे. याची समुद्र सपाटीपासूनची उंची ४७६ मीटर आहे. येथील जंगल सदाहरित प्रकारचे आहे. तसेच येथे कृष्णा नदीच्या (पाताळगंगेच्या) काठावर जाण्यासाठी रज्जूमार्ग आहे. येथे श्रीशैलम् धरण असून भव्य जलविद्युत निर्मिमीती केंद्र आहे.

## कथा
येथे पूर्वी असलेल्या महाकाली मंदिरात नंदी तपस्या करत होता. या तपस्येत असलेल्या नंदीवर प्रसन्न होउन मल्लिकार्जुन आणि ब्रम्हरंभा रूपात शिव-पार्वती इथे प्रगट झाले. 

## इतिहास
श्रीशैलमचा इतिहास सातवाहन काळापर्यंत सापडतो. चौदाव्या शतकातील प्रोलया वेमा रेड्डी या राजाचा कार्यकाळ हा श्रीशैलमचा सुवर्णकाळ मानला जातो. राजा प्रोलयाने पाताळगंगा (कृष्णा नदी) ते श्रीशैलम असा मार्ग बांधला. या नंतर अतिशय ताकदवान अशा विजयनगर साम्राज्यात मुख्य मंदिराचे आणि दक्षिण टोकाकडील गोपुरांचे दगडी बांधकाम करण्यात आले. पुढे पंधराव्या शतकात विजयनगर साम्राज्य नावारूपास आणणारे राजा कृष्णदेवराय यांनी राजगोपुर आणि सलुमंतापस व इतर भागाचे निर्माण कार्य केले. इ.स १६६७ मधे छत्रपती शिवाजी महाराजांनी दक्षिण दिग्विजय मोहिमेच्या वेळी मंदिराच्या उत्तरेकडील गोपुराचे बांधकाम केले.

वर्ग:ज्योतिर्लिंगे
वर्ग:हिंदू मंदिरे
रफायेल

**रफाएल्लो सान्झियो दा उर्बिनो** () (२८ मार्च इ.स. १४८३ किंवा ६ एप्रिल १४८३ - ६ एप्रिल, इ.स. १५२०) हा रानिसां काळातील एक इटलियन चित्रकार व स्थापत्यकार होता. रफायेल, मिकेलेंजेलो व लिओनार्दो दा विंची ह्या त्रिकुटाला त्या काळातील सर्वोत्तम कलाकारांचा गट मानला जातो.

केवळ ३७ वर्षे आयुष्य जगलेल्या रफायेलने आपल्या अल्प कारकिर्दीत अनेक रचनांची निर्मिती केली. या चित्रांतील रंगसंगती, जिवंतपणा व कमालीची आकर्षकता या गुणांमुळे या चित्रांची जगातील प्रमुख मोजक्या कलाकृतीत गणना केली जाते.

ह्यांपैकी अनेक चित्रे व्हॅटिकन येथील पोपच्या निवासस्थानाच्या सजावटीसाठी रफायेलने रंगवली. 
left|thumb|250 px|द स्कूल ऑफ अथेन्स (Scuola di Atene) हे रफायेलने काढलेले सर्वोत्तम चित्र मानले जाते.

## व्हॅटिकनमधील रफायेलच्या खोल्या 
व्हॅटिकनमधील पोपच्या राजवाड्यामध्ये ४ खोल्या (Stanze di Raffaello) रफायेलने रंगवलेल्या चित्रांनी भरल्या आहेत.

## चित्रदालन
## बाह्य दुवे 
* नॅशनल गॅलरी, लंडन
* रॉयल कलेक्शन
* वेब गॅलरी

वर्ग:इटालियन चित्रकार
वर्ग:इ.स. १४८३ मधील जन्म
वर्ग:इ.स. १५२० मधील मृत्यू
दत्त (निःसंदिग्धीकरण)

अत्री वंशीय दत्त या नावाचा पूर्ण उल्लेख सहसा दत्तात्रेय नावाने केला जातो. महाराष्ट्रात दत्तात्रेय हे प्रामुख्याने व्यक्ती नाम म्हणून येते. पंजाब, हरियाणा, बिहार, बंगाल, आसाम इत्यादी राज्यातून दत्त (आडनाव) म्हणून सुद्धा प्रचलीत आहे.
	
**दत्त** या शब्दाशी संबंधित खालील लेख या विकिपीडियावर उपलब्ध आहेत :

## धार्मिक
* दत्तात्रेय - भगवान विष्णूंच्या चोवीस अवतारांपैकी एक अवतार
* दत्त संप्रदाय
* कृष्ण सरस्वती दत्त महाराज
* नरेंद्रनाथ दत्त (स्वामी विवेकानंद)

## साहित्यिक 
* *दत्तात्रेय कोंडो घाटे*  ऊर्फ दत्त (कवी) - मराठी कवी.
* दत्तात्रेय अनंत आपटे (अनंततनय)  - मराठी कवी	
* दत्तात्रय कोंडो घाटे (दत्त कवी) - मराठी कवी 
* दत्तो वामन पोतदार	
* दत्तात्रेय गणेश सारोळकर
* दत्तात्रेय भिकाजी कुलकर्णी
* दत्तात्रेय नरसिंह गोखले
* दत्तात्रय लक्ष्मण गोखले
* दत्तात्रेय गजानन फडकर
* दत्तात्रेय पांडुरंग खांबेटे
* दत्तात्रेय गणेश गोडसे
* बाळकृष्ण दत्तात्रेय सातोस्कर - पत्रकार
* दत्तात्रय बाळकृष्ण कालेलकर -मराठी, गुजराती लेखक, इतिहासकार, पत्रकार, गांधीवादी होते.
* 

* मायकेल मधुसूदन दत्त - बंगाली कवी
* दत्तात्रेय रामचंद्र बेंद्रे - कन्नड कवी, मराठी-कन्नड अनुवादक
* अंबिका दत्त - हिंदी कवी (राजस्थान)

## गायक, वादक, संगीतकार 
* दत्तात्रेय विष्णू पलुसकर -गायक
* दत्तात्रेय शंकर डावजेकर - संगीतकार
* दत्तात्रेय जोशी मंगळवेढेकर - पखवाज वादन

* दत्तात्रेय रामचंद्र कापरेकर - गणिती
* दत्तात्रेय संख्या 
* दत्तात्रेय विष्णू आपटे -राजकारण
* 
* दत्तात्रेय शंकर सोमण -शासकीय अधिकारी
* दत्तात्रेय लक्ष्मण पटवर्धन - पहिले भारतीय वैमानिक
*

## कलाकार
* नर्गिस दत्त 
* सुनील दत्त
* संजय दत्त
* गुरुदत्त
* उत्पल दत्त
* यशवंत महाडिक ऊर्फ यशवंत दत्त (? - नोव्हेंबर ११, १९९७) हे मराठी अभिनेते होते.
* गीता दत्त गायिका
* दत्तात्रेय शंकर डावजेकर
* मान्यता दत्त

## राजकारणी
* बटुकेश्वर दत्त - भारतीय स्वातंत्र्य सैनिक
* कन्हाई लाल दत्त (बंगाल) - भारतीय स्वातंत्र्य सैनिक
* प्रभावतीदेवीं गंगानारायण दत्त (सुभाषचंद्र बोस यांच्या मातोश्री)
* नारायण दत्त तिवारी
* प्रिया दत्त
* शेखर दत्त - भारतातील छत्तीसगढ़ राज्याचे राज्यपाल
* असीम कृष्ण दत्त - भारतीय राष्ट्रीय काँग्रेस कलकत्त्ता.  भारताच्या पहिल्या लोकसभेचे सदस्य

## अर्थतज्ज्ञ
* रमेशचंद्र दत्त ( दादाभाई नौरोजी यांच्या काळातील एक अर्थतज्ज्ञ )

## पत्रकार
* बरखा दत्त 
* प्रमोद दत्त. (बिहार आणि झारखंड राज्याच्या  निवडणुकांचे राजकीय विश्लेषक)
* कुबेर दत्त (चित्रकार, पत्रकार, चित्रपट-निर्माते आणि हिंदी कवी)

## खेळाडू
* गुरूसाई दत्त - बॅडमिंटन खेळाडू
* योगेश्वर दत्त - कुस्ती

## संस्था
* श्री दत्त शेतकरी सहकारी साखर कारखाना, शिरोळ, कोल्हापूर

वर्ग:निःसंदिग्धीकरण पाने
राष्ट्रीय बास्केटबॉल संघ यादी

हि पुरूषांच्या राष्ट्रीय बास्केटबॉल संघांची यादी आहे.

## कार्यरत संघ
आंतरराष्ट्रीय बास्केटबॉल संघटन (फिबा) ने मान्यता दिलेले २१३ संघ आहेत व ते ५ विभागात आहेत.

सर्वात नवीन मान्यता प्राप्त संघ  (२००६) आहे.

### फिबा आफ्रिका
फिबा आफ्रिका मध्ये ५३ राष्ट्रीय संघ आहेत, व ७ विभाग आहेत.

#### विभाग १
* 
* 
* 
* 
#### विभाग २
* 
* 
* 
* 
* 
* 
* 
* 
#### विभाग ३
* 
* 
* 
* 
* 
* 
* 
* 
#### विभाग ४
* 
* 
* 
* 
* 
* 
* 
* 
#### विभाग ५
* 
* 
* 
* 
* 
* 
* 
* 
* 
* 
* 
#### विभाग ६
* 
* 
* 
* 
* 
* 
* 
* 
* 
* 
#### विभाग ७
* 
* 
* 
* 

### फिबा अमेरिका
फिबा अमेरिका (पुर्वीचे पॅन अमेरिका बास्केटबॉल संघटन) सोबत ४४ राष्ट्रीय संघ आहेत व संघ ३ विभागात आहेत.. 
#### कॉन्केकाबा
##### कॅरेबियन
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

##### मध्य अमेरिका
* 
* 
* 
* 
* 
* 
* 

#### उत्तर अमेरिका
* 
* 
#### दक्षिण अमेरिका
* 
* 
* 
* 
* 
* 
* 
* 
* 
* 

### फिबा एशिया
फिबा एशिया (पुर्वीचे एशियन बास्केटबॉल संघटन) मधील संघ ५ विभागात आहेत.

#### पुर्व एशिया
* 
* 
* 
* 
* 
* 
* 
* 
#### गल्फ
* 
* 
* 
* 
* 
* 
#### मध्य एशिया
* 
* 
* 
* 
* 
* 
* 
* 
* 
* 
* 
* 
* 

#### दक्षिण पूर्व एशिया
* 
* 
* 
* 
* 
* 
* 
* 
* 
* 

#### पश्चिम एशिया
* 
* 
* 
* 
* 
* 
* 

### फिबा युरोप
फिबा युरोप मध्ये ५१ सदस्य देश आहेत.

* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
:, a combined team of England, Scotland and Wales, competed in Eurobasket 2009 and will play at the 2012 Olympics.

### फिबा ओशेनिया
फिबा ओशेनिया मध्ये २१ सदस्य देश आहेत.

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### फिबा सदस्य नसलेले देश
*
*
*
*
*
*
*
*
*
* Guangxi
*
*
*
*
*
*
*Flandre
*
*
*
*
*
*
*
*
*Menorca
*
*
*
*
*
*
*
*
*
*
*
*
*
*
*
*
*
*
*
*
*
*

## गुंडाळले गेलेले संघ
*  - सद्य  आणि .
*  - एकत्रीकरण - 
*  -
*  -
*  -
*  - १५ नवीन राष्ट्रीय संघ:
:*
:*
:*
:*
:*
:*
:*
:*
:*
:*
:*
:*
:*
:*
:*
* 
*  - नवीन संघ
** 
** 
** 
**  - from 
**  - from 
** 
*  -

## फिबा कोड
*: ENG
*: GIB
*: MIS (IOC: MHL)
*: MAT
*: CAL
*: NIS
*: SAI
*: SCO
*: TAH
*: TCI
*: WAL

## हे सुद्धा पहा
* महिला राष्ट्रीय बास्केटबॉल संघ यादी

## संदर्भ व नोंदी
द रोलिंग स्टोन्स

**द रोलिंग स्टोन्स** (इंग्रजी: *The Rolling Stones*) हा रॉक संगीतरचना करणारा एक इंग्लिश बँड आहे. इ.स. १९६२ साली लंडनमध्ये ब्रायन जोन्स, इयन स्टुअर्ट मिक जॅगर, कीथ रिचर्ड्स, बिल रायमन व चार्ली वॉट्स ह्या विविध वाद्यनिपुण संगीतकारांनी ह्या बँडची स्थापना केली. रॉक, रिदम अँड ब्लूज, ब्लूज, रॉक अँड रोल ह्या प्रकारांमध्ये रचना करणारा व सुरुवातीच्या काळात ब्रिटनमध्ये लोकप्रिय असलेला रोलिंग स्टोन्स बँड लवकरच उत्तर अमेरिका खंडातदेखील झपाट्याने प्रसिद्धीत आला.

आजवर रोलिंग स्टोन्सच्या आल्बमची २० कोटीपेक्षा अधिक विक्री झाली आहे. अनेक तज्ज्ञ व अहवालांनुसार रोलिंग स्टोन्स हा जगातील आजवरच्या सर्वोत्तम संगीत बँडांमधील एक मानला जातो. 

## चमू 
**सध्याचा चमू**
* मिक जॅगर – मुख्य गायक, गिटार, पियानो, पेटी (एप्रिल १९६२ - चालू)
* कीथ रिचर्ड्स – विद्युत गिटार, प्रमुख गायक (एप्रिल १९६२ - चालू)
* चार्ली वॉट्स – ड्रम्स (जानेवारी १९६३ - चालू)
* रॉनी वूड – विद्युत गिटार, बास गिटार, साहाय्य गायक (मार्च १९७५ - चालू)

**अतिरिक्त संगीतकार**
*डॅरिल जोन्स - बास (जानेवारी १९९३ - चालू)

**माजी सदस्य**
* ब्रायन जोन्स – गिटार, सितार, कीबोर्ड, पेटी, सॅक्सोफोन, साहाय्य गायक (एप्रिल १९६२ - जून १९६९)
* इयन स्टुअर्ट – पियानो, कीबोर्ड (एप्रिल १९६२ - ऑगट १९८५)
* टॉनी चॅपमन - ड्रम्स (एप्रिल १९६२ - जानेवारी १९६३)
* डिक टेलर - बास (एप्रिल १९६२ - डिसेंबर १९६२)
* बिल वायमन – बास, साहाय्य गायक (डिसेंबर १९६२ - जानेवारी १९९३)
* मिक टेलर – विद्युत गिटार, साहाय्य गायक (जून १९६९ - डिसेंबर १९७४)

## बाह्य दुवे 
* 
* 

वर्ग:रॉक संगीत
सरदार विंचूरकर वाडा (पुणे)

**सरदार विंचूरकर वाडा** हा महाराष्ट्राच्या पुणे शहरातल्या सदाशिव पेठेतील वाडा आहे.

मराठी राजकारणी, पत्रकार बाळ गंगाधर टिळक गायकवाड वाड्यावर वास्तव्यास जाण्यापूर्वी विंचूरकर वाड्यात रहात असत. केसरी छापखानाही सुरुवातीस याच वाड्यात होता. बाळ गंगाधर टिळक आणि स्वामी विवेकानंदांची भेटही याच वाड्यात झाली होती. या वास्तूची मालकी कृष्णकुमार दाणी यांच्याकडे होती. त्यानंतर ती वास्तू परांजपे स्कीम कन्स्ट्रक्शन कंपनीने घेतली.

वर्ग:पुणे
वर्ग:बाळ गंगाधर टिळक
वर्ग:पुण्यातील इमारती व वास्तू
नील आर्मस्ट्राँग

**नील आर्मस्ट्रॉंग** (ऑगस्ट ५, इ.स. १९३० - ऑगस्ट २५, इ.स. २०१२) हा एक अमेरिकन अंतराळयात्री, आंतरिक्ष अभियंता व लष्करी वैमानिक होता. आर्मस्ट्रॉंग हा चंद्रावर पाउल ठेवणारा जगातील पहिला मानव होता.

नासाचे अपोलो ११ हे अंतराळयान आर्मस्ट्रॉंगने २० जुलै, इ.स. १९६९ रोजी २०:१७:३९ यूटीसी ह्या वेळेला चंद्रावर उतरवले व त्यानंतर काही तासांत (२१ जुलै, १९६९, २:५६ यूटीसी) त्याने चंद्राच्या पृष्ठभागावर पहिले पाउल टाकले. आर्मस्ट्रॉंग हे दोन तास ३२ मिनिटे आणि आल्ड्रिन हे त्यांच्यापेक्षा १५ मिनिटे कमी काळ चंद्रावर होते. त्यांनी अमेरिकेचा ध्वज तिथे फडकावला. "ते मानवाचे एक छोटे पाऊल, सर्व मनुष्यजातीसाठी मोठी झेप आहे,' असे आर्मस्ट्रॉंग यांनी पृथ्वीवासीयांना रेडिओ संदेशाद्वारे सांगितले होते.दै.सकाळ मधील माहितीविदागारातील आवृत्ती

[[चित्र:Phrase de Neil Armstrong.oga|right|250 px|thumb|नील आर्मस्ट्रॉंगचे चंद्रावरील पहिले उद्गारः That's one small step for [a] man, one giant leap for mankind]]

## बाह्य दुवे 
* नासामधील आर्मस्ट्रॉंगचे व्यक्तीचित्र

वर्ग:इ.स. १९३० मधील जन्म
वर्ग:इ.स. २०१२ मधील मृत्यू
वर्ग:अमेरिकेचे अंतराळवीर
वर्ग:प्रेसिडेन्शियल मेडल ऑफ फ्रीडम विजेते
भिंगार

नगरजवळ भिंगार येथे कॅन्टॉनमेंट बोर्ड (लष्करी छावणी) आहे. तेथे ब्रिगेडियर पातळीवरील अधिकारी बोर्डाचा प्रमुख म्हणून कार्यरत असतो. समाजसेवक अण्णा हजारे यांचे आजोबा  गावी सैन्यात नौकरी करत. अण्णा हजारे यांचा जन्म  गावी  झाला.
## इतिहास
महानुभाव पंथीय संत श्रीचक्रधरस्वामी पूर्वार्धात शके ११९२ पौष वैद्य द्वादशीला भिंगारला आले. माघ शुद्ध द्वादशीपर्यंत येथे त्यांचे वास्तव्य होते. त्यानंतर उत्तरार्धात ११९५ मध्ये मार्गशीर्ष वद्य द्वितीया ते मार्गशीर्ष सोमवती अमावस्येपर्यंत असे ३५ दिवस ते परत भिंगारला राहिले..  लिळाचरित्रातील उल्लेखानुसार चक्रधरस्वामींचे ज्या ठिकाणी वास्तव्य होते त्या ठिकाणी पूर्वी आदित्याचे (सूर्यनारायण) मंदिर होते. त्या मंदिराच्या दक्षिणेकडील भिंतीला लागून पूर्व-पश्चिम ओटा होता. त्या ओट्यावर स्वामींचे बसणे, उठणे, भोजन, निरूपण आदि कार्य केले जायचे. हा ओेटा  मुख्य पूजनीय स्थान मानले जाते. येथील अंगणातील स्नान करण्याच्या स्थानासह पाच स्थाने पूजनीय मानली जातात 

## संदर्भ
वर्ग:महानुभावपंथीय चरणांकित तीर्थस्थाने
वर्ग:अहिल्यानगर जिल्ह्यातील गावे
अजय सरपोतदार

**अजय विश्वास सरपोतदार** (१६ ऑक्टोबर, इ.स. १९५९ - ३ जून, इ.स. २०१०) हे मराठी चित्रपटसृष्टीतील संघटक होते. त्यांनी अखिल भारतीय चित्रपट महामंडळाचे अध्यक्षपद सांभाळले होते. 

## बालपण
अजय सरपोतदार यांचा जन्म चित्रपट निर्मात्यांच्या घरात १६ ऑक्टोबर, इ.स. १९५९ मध्ये झाला. त्यांचे वडील विश्वास सरपोतदार व आजोबा नानासाहेब सरपोतदार हे मराठीतील नामांकित चित्रपट निर्माते होते. अजयचे प्राथमिक शिक्षण पुण्याच्या शिवाजी प्रिपरेटरी मिलिटरी स्कूलमध्ये झाले. त्यांनी बीएमसीसी कॉलेजमधून बी. कॉमची पदवी घेतली व त्यांनी मुंबईच्या के.सी. कॉलेज ऑफ मॅनेजमेंटमधून व्यवस्थापन शास्त्राचे शिक्षण घेतले. तसेच जाहिरात आणि जनसंपर्क विषयात पदव्युत्तर पदविका प्राप्त केली. बहुरंगी व्यक्तिमत्व असलेल्या सरपोतदार यांनी आपल्या कॉलेज जीवनात नाटकांत व अन्य सांस्कृतिक कार्यक्रमां आवर्जून भाग घेतला. ते खेळाडू होते. ते क्रिकेट, बास्केटबॉल खेळतआणिपोहण्यातही चांगले तयार होते. 

## कारकीर्द
इ.स. १९७६ पासून चित्रपट क्षेत्रात सहायक निर्मिती व्यवस्थापक म्हणून ते काम करू लागले. त्यानंतर ते हॉलिवूड तसेच बॉलीवूडच्या चित्रपटांसाठी जाहिरात आणि प्रसिद्धीच्या कामाकडे वळले. प्रसिद्धी प्रमुख म्हणून "वो सात दिन ' या चित्रपटासाठी काम पहिले . त्यांनी सुमारे ५०० चित्रपटांच्या प्रसिद्धीचे काम केले. याशिवाय २०० जाहिरातपट , कॉर्पोरेट फिल्म्स आणि माहितीपट तयार केले. टाटा मोटर्स लिमिटेड या नामांकित कंपनीसाठी सरपोतदार यांनी अनेक जाहिराती आणि माहितीपट (डॉक्‍युमेंटरी) तयार केले.

आजोबा नानासाहेब सरपोतदार यांनी इ.स. १९१९ मध्ये स्थापन केलेल्या आर्यन फिल्म कंपनीचे त्यांनी पुनरूज्जीवन केले. या कंपनीच्या बॅनरखाली सरपोतदार यांनी ‘उलाढाल’ या मराठी चित्रपटाची निर्मिती केली होती. सरपोतदार यांनी इ.स. १९९५ मध्ये पैंजण ’ हा चित्रपट दिग्दर्शित केला होता. बॉलिवूडमधील चित्रपटांच्या तोडीसतोड असे तांत्रिक पाठबळ वापरून हा चित्रपट तयार करण्यात आला होता. त्याचे चित्रीकरण मॉरिशसमध्ये करण्यात आले.

त्यांनी हैदराबाद येथील जगप्रसिद्ध रामोजी फिल्म सिटीत जानेवारी इ.स. १९९८ ते सप्टेंबर, इ.स. २००० या कालावधीत वरिष्ठ निर्माते म्हणून जबाबदारी सांभाळली. मराठीबरोबरच प्रादेशिक वाहिन्यांचे काम त्यांच्याकडे देण्यात आले होते. त्यांची जुलै इ.स. २००५ मध्ये अखिल भारतीय मराठी चित्रपट महामंडळाच्या अध्यक्षपदी यशवंत भालकर यांनी राजीनामा दिल्यानंतर एकमताने निवड करण्यात आली. त्यानंतर जानेवारी इ.स. २००९ मध्ये फिल्म फेडरेशन ऑफ इंडियाच्या खजिनदारपदी सरपोतदार यांची फेरनिवड करण्यात आली. सरपोतदार यांनी चित्रपटनिर्मिती, दिग्दर्शन, वितरण, जाहिरात, व्यवस्थापन, प्रसिद्धीप्रमुख अशा विविध क्षेत्रात उल्लेखनीय काम केले आहे. चित्रपट निर्मितीशी संबंधित असलेली विविध अंगे त्यांनी सक्षमपणे सांभाळली आहेत. मॉरिशस सरकारच्या मॉरिशस फिल्म डेव्हलपमेंट कॉर्पोरेशन या संस्थेचे व्यावसायिक राजदूत म्हणून त्यांची नियुक्ती करण्यात आली. अजय सरपोतदार यांनी मॉरिशसमध्ये झालेल्या पहिल्या आंतरराष्ट्रीय मराठी चित्रपट महोत्सवाचे यशस्वीरित्या आयोजन केले.
 
मुंबई आणि हैदराबादच्या धर्तीवर पुण्यातही फिल्मसिटी असावी अशी त्यांची इच्छा असल्याने अजय सरपोतदार यांनी हडपसर परिसरात फिल्मसिटीसाठी जागा मिळवण्याचे प्रयत्न सुरू केले होते.

## बाह्य दुवे 
* 
* 

वर्ग:मराठी भाषेमधील चित्रपट दिग्दर्शक
वर्ग:मराठी दिग्दर्शक
वर्ग:इ.स. १९५९ मधील जन्म
वर्ग:इ.स. २०१० मधील मृत्यू
भारत ऑपरेटिंग सिस्टिम सोल्यूशन्स

thumb|right|250px|बॉस लिनक्स संचालन प्रणालीचे स्क्रीनचित्र**भारत ऑपरेटिंग सिस्टिम** (रोमन लिपी: *BOSS* ;) ही *नॅशनल रिसर्च सेंटर फॉर फ्री/ओपन सोर्स सॉफ्टवेर* या भारतीय संस्थेने निर्मिलेली मुक्त ऑपरेटिंग सिस्टिम (संचालन प्रणाली) आहे. भारत संचालन प्रणाली ही विंडोज् प्रणालीसारख्या महागड्या संचालन प्रणाल्यांना उत्कृष्ट पर्याय आहे. ही संचालन प्रणाली भारतीयांनी भारतीय भाषांसाठी प्रामुख्याने बनवली आहे. ही संचालन प्रणाली मराठी, हिंदी, कोकणी इत्यादी एकूण १८ भारतीय भाषांमध्ये उपलब्ध आहे. भारत संचालन प्रणाली ही सेंटर फॉर डेव्हलपमेंट ऑफ ऍडव्हान्स कॉम्प्युटिंग (सी-डॅक), चेन्नई या शासकीय संस्थेमार्फत निर्माण केरण्यात आली..

## संदर्भ 
## बाह्य दुवे 
* 

वर्ग:संगणक कार्यप्रणाली
महाभियोग

कोणत्याही देशाच्या सर्वोच्च पदावर (भारतात-राष्ट्रपती, सर्वोच्च किंवा उच्च न्यायालयाचे न्यायाधीश, निवडणूक आयुक्त, इतर देशात-राष्ट्राध्यक्ष आदी) असणाऱ्या व्यक्तीवर ठेवलेल्या आरोपाच्या सुनावणीसाठी भरलेला खटला चालवण्याच्या प्रक्रियेस महाभियोग म्हणतात. भारतात हा खटला आधी राज्यसभेत आणि नंतर लोकसभेत चालतो. यापूर्वी व्ही.रामस्वामी नावाच्या सरन्यायाधीशांवर असा अभियोग चालला होता. सभागृहाची निदान निम्मी उपस्थिती आणि किमान दोन तृतीयांश बहुमताने महाभियोगात ठेवलेला आरोप सिद्ध झाला असे मानले जाते. ऐतिहासिक काळात तत्कालीन हिंदुस्थानचे गव्हर्नर जनरल वॉरन हेस्टिंग्ज यांच्यायावर ब्रिटिश पार्लमेंटमध्ये असा महाभियोग झाला होता. 

सध्या(इ.स.२०११) मध्ये कलकत्ता उच्च न्यायालयाचे न्यायमूर्ती सौमित्र सेन यांच्यावर असा सार्वजनिक पैशाच्या गैरवापरासाच्या आरोपावरून महाअभियोग दाखल करण्यात आला आहे. व्ही. रामस्वामींवरील  महाअभियोग काँग्रेस सभासदांच्या लोकसभेमधील अनुपस्थितीमुळे बारगळला होता.  

भारतामध्ये राष्ट्रपती वरील महाभियोगाची पद्धत 

भारतीय राज्यघटना अनुच्छेद ६१ मध्ये राष्ट्रपती वर महाभियोग (Impeachment) लावून त्यांना पदमुक्त करण्याची पद्धत दिलेली आहे. महाभियोग केवळ 'घटना भंग' या एकाच कारणावरून लावता येतो. मात्र घटनेत 'घटना भंग' या संज्ञेचा अर्थ स्पष्ट करण्यात आलेला नाही. त्यासंबंधीचा दोषारोप संसदेच्या कोणत्याही सभागृहाकडून करता येतो (लोकसभा किंवा राज्यसभा). महाभियोगाच्या प्रस्तावावर ज्या सभागृहात हा प्रस्ताव मांडायचा आहे, त्या सभागृहातील किमान एक चतुर्थांश सदस्यांनी स्वाक्षरी केलेली पाहिजे. त्याची सूचना राष्ट्रपतींना दिली जाते आणि १४ दिवसांनंतर प्रस्ताव विचारार्थ घेतला जातो. राष्ट्रपतींवर महाभियोग करण्याचा ठराव त्या सभागृहाच्या एकूण सदस्यांच्या  दोन तृतीयांश बहुमताने संमत करावा लागतो.  

त्यानंतर हा प्रस्ताव दुसऱ्या सभागृहाकडे पाठवला जातो. पहिल्या सभागृहात केलेल्या आरोपांची चौकशी केली जाते यावेळी राष्ट्रपतीस हजर राहण्याचा व आपली बाजू मांडण्याचा अधिकार असतो. जर दुसऱ्या सभागृहामध्येही दोन तृतीयांश सदस्यांच्या बहुमताने दोषारोप सिद्ध झाला तर तो ठराव पारित झाल्याच्या दिनांकापासून राष्ट्रपतींना पदावरून दूर केले जाते. राष्ट्रपतींनी नामनिर्देशित केलेल्या संसद सदस्यांनाही महाभियोगाच्या प्रक्रियेमध्ये भाग घेण्याचा अधिकार आहे. राष्ट्रपतींच्या महाभियोग प्रक्रियेत संसदेचे सर्व सदस्य (निर्वाचित तसेच नामनिर्देशित) सहभागी होतात. मात्र राज्यांना या प्रक्रियेत सहभागी होता येत नाही. भारतामध्ये आतापर्यंत कोणत्याही राष्ट्रपतींवर महाभियोग चालविण्यात आलेला नाही
वर्ग:नागरिकशास्त्र
लॉकहीड एल-१०११ ट्रायस्टार

**लॉकहीड एल-१०११ ट्रायस्टार** हे लॉकहीड कॉर्पोरेशनने तयार केलेले मोठ्या प्रवासीक्षमतेचे लांब पल्ल्याचे विमान आहे. साधारणतः बोईंग ७४७ आणि मॅकडोनेल डग्लस डीसी-१०च्या आकाराच्या या विमानाला तीन इंजिने असतात. १९६८ आणि १९८४ दरम्यान लॉकहीडने या प्रकारची २५० विमाने तयार केली. या विमानाचा अपेक्षेपेक्षा खूप कमी खप झाल्याने लॉकहीडने प्रवासी विमाने बनविणेच बंद केले.

## संदर्भ आणि नोंदी 
वर्ग:अमेरिकन बनावटीची विमाने
वर्ग:प्रवासी विमाने
वर्ग:लॉकहीड विमाने
कुलदीप सिंह चांदपुरी

ब्रिगेडियर **कुलदीपसिंग चांदपुरी** (नोव्हेंबर २२, इ.स. १९४०:मॉंटगोमरी, पंजाब - ) (महावीरचक्र-सन्मानित) हे भारतीय सैन्यातील एक निवृत्त अधिकारी आहेत. भारत पाकिस्तान मधील तिसऱ्या युद्धांतर्गत झालेल्या लोंगेवालाच्या लढाईत त्यांनी दाखविलेल्या अतुलनीय नेतृत्वाबद्दल भारत सरकारने त्यांना महावीर चक्र प्रदान केले. या लढाईतील प्रसंगांवर आधारलेल्या जे.पी. दत्ता याच्या इ.स. १९९७ सालातल्या बॉर्डर चित्रपटातील सनी देओलाने वठवलेली भूमिका चांदपुरी यांच्या व्यक्तिरेखेवर बेतलेली होती.

वर्ग:पंजाबी व्यक्ती
वर्ग:भारतीय सैन्यातील अधिकारी
वर्ग:इ.स. १९४० मधील जन्म
बायादोलिद

**वायादोलिद** () हे स्पेनच्या  कास्तिया इ लेओन स्वायत्त संघाची राजधानी व वायव्य स्पेनमधील एक ऐतिहासिक शहर आहे. 

## चित्र दालन

चित्र:ValladolidAyto 20-4-03.JPG|शहर भवन
चित्र:Valladolid - Catedral.jpg|वायादोलिद कॅथेड्रल
चित्र:Fachada de la iglesia conventual de San Pablo (Valladolid).jpg|सान पाब्लो चर्च

## बाह्य दुवे
*अधिकृत संकेतस्थळ 
* पर्यटन 
*

वर्ग:स्पेनमधील शहरे
*
अँजी

**ॲंजी** () हे फ्रान्स देशाच्या पेई दा ला लोआर प्रदेशातील मेन-एत-लावार विभागाची राजधानी व प्रमुख शहर आहे. ॲंजी शहर फ्रान्सच्या पश्चिम भागात मेन नदीच्या काठावर वसले आहे.

## बाह्य दुवे 
* अधिकृत संकेतस्थळ
* पर्यटन माहिती 
* 

वर्ग:फ्रान्समधील शहरे
फेडोरा लिनक्स

**फेडोरा लिनक्स** (इंग्लिश: *Fedora* ;) ही संगणकासाठी विकसवलेली एक मुक्त स्रोत संचालन प्रणाली आहे. हा प्रकल्प इ.स. २००३ मधे सुरू करण्यात आला. फेडोरा लिनक्स संचालन प्रणालीवर आधारित आहे.

## संक्षिप्त माहिती 
* विकसकः फेडोरा प्रोजेट 
* कुटुंब: युनिक्स
* स्रोत: मुक्त स्रोत 
* प्रथम प्रकाशन: १६ नोव्हेंबर, इ.स. २००३
                                                                                  
### वितरणे 
* फेडोरा डीवीडी/सीडी
* लाईव इमेज
* मिनिमल सीडी

## बाह्य दुवे 
* 
* 

वर्ग:संगणक कार्यप्रणाली
वर्ग:लिनक्स वितरणे
मोझिला फायरफॉक्स ५

**मोझिला फायरफॉक्स ५**  ही फायरफॉक्स या आंतरजाल न्याहाळकाची आहे.

## संदर्भ
## बाह्य दुवे 
* http://gs.statcounter.com/#browser_version-ww-monthly-201107-201107-bar
* http://gs.statcounter.com/#browser-ww-monthly-201107-201107-bar

वर्ग:आंतरजाल न्याहाळक
वर्ग:मोझिला फायरफॉक्स
टीजीव्ही

[right|thumb|250 px|[पॅरिसच्या एका रेल्वे स्थानकात उभी असलेली टीजीव्ही]]
**टीजीव्ही** (, अर्थ: दृतगती रेल्वे) ही फ्रान्स देशामधील दृतगती रेल्वे सेवा आहे. एस.एन.सी.एफ. ही फ्रान्सची राष्ट्रीय रेल्वे कंपनी टीजीव्ही रेल्वेगाड्या चालवते.

१९७० च्या दशकात आल्स्टॉम ह्या फ्रेंच कंपनीने टीजीव्ही प्रकल्पाचा विकास केला व २७ सप्टेंबर १९८१ रोजी पहिला टीजीव्ही रेल्वे पॅरिस व ल्योन शहरांदरम्यान धावली. उद्घाटनाच्या वेळी टीजीव्ही ही जगातील केवळ चौथी दृतगती रेल्वे होती. सध्या टीजीव्ही ही जगातील सर्वात वेगवान पारंपारिक (मॅग्लेव्हचा अपवाद वगळता) रेल्वे आहे. ३ एप्रिल २००७ रोजी टीजीव्हीने ५७४.८ किमी/तास (३५७.२ मैल/तास) इतक्या वेगाचा विक्रम नोंदवला. आजवर टीजीव्हीने वेगाचे अनेक नवे विक्रम प्रस्थापित केले आहेत.
right|thumb|250 px|टीजीव्हीने प्रस्थापित केलेले विक्रम

सुरुवातीला मिळालेल्या प्रचंड यश व लोकप्रियतेमुळे फ्रान्समध्ये विसाव्या शतकाच्या अखेरीस अनेक टीजीव्ही मार्ग चालू करण्यात आले. सध्या फ्रान्समध्ये १,८९७ किमी लांबीचे टीजीव्हीसाठी बनवण्यात आलेले विशेष लोहमार्ग अस्तित्वात असून ९ मार्गांवर टीजीव्ही सेवा कार्यरत आहे. अनेक टीजीव्ही मार्ग फ्रान्सला युरोपातील इतर देशांसोबत जोडतात, ज्यांमध्ये चॅनल टनेलमधून धावणाऱ्या व इंग्लंडला फ्रान्स व बेल्जियमसोबत जोडणाऱ्या युरोस्टार ह्या सेवेचा समावेश आहे.

## संदर्भ
## हे सुद्धा पहा
*शिंकान्सेन

## चित्र दालन

चित्र:Avignon tgv station.jpg|आव्हियों टीजीव्ही स्टेशन
चित्र:373002 London St Pancras.JPG|लंडन स्टेशनमध्ये उभी असलेली युरोस्टार
चित्र:Thalys 4343 Koeln.jpg|क्योल्न स्टेशनमध्ये उभी असलेली व आंतरराष्ट्रीय मार्गांवर धावणारी थालीज
चित्र:TGV World Speed Record 574 km per hour.jpg|वेगाचा जागतिक विक्रम स्थापणारी टीजीव्ही

## बाह्य दुवे
*अधिकृत संकेतस्थळ
* टीजीव्ही युरोप

वर्ग:फ्रान्समधील वाहतूक
वर्ग:द्रुतगती रेल्वे
रोआल्ड आमुंडसन

**रोआल्ड आमुंडसन** (नॉर्वेजियन: *Roald Amundsen* ;) (१६ जुलै, इ.स. १८७२ - १८ जून, इ.स. १९२८) हा ध्रुवीय प्रदेशात संशोधन करणारा एक नॉर्वेजियन संशोधक होता. त्याने इ.स. १९१० ते इ.स. १९१२ च्या दरम्यान पृथ्वीच्या दक्षिण ध्रुवावर पहिली शोधमोहीम नेली. दक्षिण ध्रुव आणि उत्तर ध्रुवावर प्रथम जाण्याचा मानही त्याच्याच नावावर आहे. इ.स. १९२८ साली अन्य शोधमोहिमेच्या मदतीसाठी गेलेल्या मोहिमेदरम्यान तो नाहीसा झाला.

## बालपण
आमुंडसनाचा जन्म एका नाविकाच्या घरी झाला. तो त्याच्या वडिलांचा चौथा पुत्र होता. त्याच्या कुटुंबियांना त्याने वैद्य बनावेसे वाटत होते; मात्र त्याच्या आईची इच्छा त्याने नाविक बनावे, अशी होती. अंतिमतः त्याने नाविक बनण्याचा मार्ग स्वीकारला. त्यासाठी त्याने २१व्या वर्षी शिक्षण सोडले. ग्रीनलँड पार करणे हे त्याच्या आयुष्याचे ध्येय होते.

## ध्रुवाची चढाई 
### बेल्जियन अंटार्क्टिक शोधमोहीम (इ.स. १८९७ - इ.स. १९९९) 
तो इ.स. १८९७ ते इ.स. १९९९ कालखंडातल्या बेल्जियन अंटार्क्टिक शोधमोहिमेमध्ये प्रथम मदतनीस म्हणून सहभागी झाला. त्याची बेल्जिका ही नाव ७०° ३०' अक्षांश दक्षिणेला  बर्फामध्ये अडकून पडली. या शोधमोहिमेमधून त्याला धडा मिळाला.

### वायव्य वाटेचा शोध (इ.स. १९०३ - इ.स. १९०६)
इ.स. १९०३ च्या शोधमोहिमेमध्ये त्याने आपले सहकारी व जहाजांच्या साह्याने अटलांटिक समुद्रातून ग्रीनलँड आणि कॅनडा यांच्यामधून वायव्य वाटेचा शोध लावला.

### दक्षिण ध्रुवाचा शोध (इ.स. १९१० - इ.स. १९१२) 
वायव्य वाटेच्या शोधानंतर आमुंडसन याने दक्षिण ध्रुवाच्या शोधाची मोहीम आखली. त्याने आखलेल्या मोहिमेतील पहिला प्रयत्न खराब वातावरणामुळे फसला. मात्र दुसऱ्या प्रयत्नात तो यशस्वी झाला. त्याच्या या मोहिमेमध्ये ५२ कुत्रे आणि ओलव बजालंड, हेलमर हॅनसिंग, आस्कर विस्टीग, सवरी हासेल हे साथीदार सहभागी झाले होते.

## बाह्य दुवे 
* 
* 

वर्ग:नॉर्वेजियन व्यक्ती
वर्ग:शोधक
वर्ग:इ.स. १८७२ मधील जन्म
वर्ग:इ.स. १९२८ मधील मृत्यू
वर्ग:पुरुष चरित्रलेख
मिरांते दो व्हेल

300 px|right|thumb|मिरांतो दो व्हेल
**मिरांतो दो व्हेल** ही ब्राझिलच्या साओ पाउलो शहरातील एक गगनचुंबी इमारत आहे. या इमारतीची उंची १७० मीटर असून याचे उद्घाटन १९५९ साली झाले.

वर्ग:जगातील गगनचुंबी इमारती
वर्ग:साओ पाउलो
वर्ग:इ.स. १९५९ मधील निर्मिती
आयझेनश्टाड

**आयझेनश्टाड** (; , , ) ही ऑस्ट्रिया देशातील बुर्गनलांड ह्या राज्याची राजधानी आहे. हे शहर देशाच्या अतिपूर्व भागात हंगेरीच्या सीमेजवळ वसले आहे. मध्य युगीन काळातील एक महत्त्वाचे शहर असलेल्या आयझेनश्टाडमध्ये प्रसिद्ध संगीतकार जोसेफ हायडन ह्याचे वास्तव्य होते.

## बाह्य दुवे
*अधिकृत संकेतस्थळ
*पर्यटन
*

वर्ग:ऑस्ट्रियामधील शहरे
ब्रेगेन्झ

**ब्रेगेन्झ** () ही ऑस्ट्रिया देशातील फोरार्लबर्ग ह्या राज्याची राजधानी आहे. हे शहर ऑस्ट्रियाच्या पश्चिम कोपऱ्यात बोडन से सरोवराच्या काठावर जर्मनी व स्वित्झर्लंड देशांच्या सीमेजवळ वसले आहे. 

## बाह्य दुवे 
*अधिकृत संकेतस्थळ 
*पर्यटन
*

वर्ग:ऑस्ट्रियामधील शहरे
जोसेफ हायडन

**जोसेफ हायडन** () (३१ मार्च इ.स. १७३२ - ३१ मे, इ.स. १८०९) हा एक ऑस्ट्रियन गीतकार व संगीतकार होता. आपल्या कारकिर्दीदरम्यान युरोपातील सर्वश्रेष्ठ गीतकार मानल्या गेलेल्या हायडनला *सिंफनीचा जनक* असे अनेकदा संबोधले जाते.

हायडन हा मोझार्टचा मित्र व लुडविग व्हान बीथोव्हेनचा शिक्षक होता.

## बाह्य दुवे 
वर्ग:ऑस्ट्रियन संगीतकार
वर्ग:इ.स. १७३२ मधील जन्म
वर्ग:इ.स. १८०९ मधील मृत्यू
जांक्ट प्योल्टन

**जांक्ट प्योल्टन** () ही ऑस्ट्रिया देशातील लोअर ऑस्ट्रिया ह्या राज्याची राजधानी व सर्वात मोठे शहर आहे. 

## बाह्य दुवे 
*अधिकृत संकेतस्थळ
*

वर्ग:ऑस्ट्रियामधील शहरे
सिड बुलर

**जॉन सिडनी** *सिड* **बुलर**, एमबीई (ऑगस्ट २३, इ.स. १९०९ - ऑगस्ट ७, इ.स. १९७०) हा मध्ये प्रथमवर्गीय क्रिकेट खेळलेला खेळाडू होता.

बुलरने आंतरराष्ट्रीय सामन्यांमध्ये पंच म्हणून कामगिरी बजावली.

## संदर्भ आणि नोंदी 
बुलर, सिड
बुलर, सिड
बुलर, सिड
वर्ग:पुरुष चरित्रलेख
यु.एस.एस. हॉर्नेट (सीव्ही-८)

**यु.एस.एस. हॉर्नेट (सीव्ही-८)** ही अमेरिकेची दुसऱ्या महायुद्धात भाग घेतलेली विमानवाहू नौका होती. यॉर्कटाउन प्रकारची ही विमानवाहू नौका हॉर्नेट हे नाव असलेली सातवी नौका होती. दुसऱ्या महायुद्धात प्रशांत महासागरातातील रणांगणात लढत असलेल्या या नौकेवरून जपानवर डूलिटल झडप घालण्यात आली होती. याशिवाय तिने मिडवेच्या लढाईत, सॉलोमन द्वीपांच्या लढाईत तसेच ग्वादालकॅनालच्या लढाईत आणि बुइन-फैसी-तोनोलैवरील झडपेत भाग घेतला. सांता क्रुझ द्वीपांच्या लढाईत जपानी आरमाराने हीचे अतोनात नुकसान केले व त्यात ही विवानौका बुडाली. हॉर्नेट सेवेत रुजू झाल्यापासून एक वर्ष आणि सहा दिवसांनी बुडाली. शत्रूने बुडवलेली ही अमेरिकेची शेवटची विवानौका आहे. अनेक लढायांमध्ये मोठी कामगिरी बजावल्याबद्दल या नौकेला चार सेवाचांदण्या, डूलिटल झडपेबद्दल प्रशस्तिपत्र देण्यात आले. याशिवाय मिडवेच्या लढाईत दाखवलेल्या अतुलनीय शौर्याबद्दल या नौकेवरील आठव्या टॉरपेडो स्क्वॉड्रनला राष्ट्राध्यक्षांचे विशेष प्रशस्तिपत्र देण्यात आले.

वर्ग:अमेरिकेच्या विमानवाहू नौका
वृत्रासुर

**वृत्रासुर** तथा **वृत्र** हा कश्यप आणि दनु यांचा पुत्र होता. याचा उल्लेख शतपथ ब्राह्मणात आहे. याला दुष्काळाचा देव मानला जातो. पर्जन्यदेव असलेल्या इंद्राचा हा नैसर्गिक शत्रू होता. हा नद्यांना बांध घालून त्यांचे पाणी अडवीत असे.

वर्ग:दानव
हेब्रॉन

**हेब्रॉन** (अरबी भाषा:  الخليل, *अल-हलिल*; हिब्रू भाषा:  חֶבְרוֹן, *हेव्रॉन*) हे इस्रायलव्याप्त वेस्ट बँक प्रदेशातील मोठे शहर आहे. हे शहर जेरुसलेमच्या दक्षिणेस ३० किमी (१९ मैल) अंतरावर आहे.

वर्ग:इस्रायलमधील शहरे
वर्ग:पॅलेस्टाईनमधील शहरे
पत्‍नी

एक पुरुष आणि एक स्त्री ह्यांच्यात विवाह संस्कार संपन्न होताना त्या दोघांमध्ये निर्माण होणाऱ्या नवीन नात्यात ती स्त्री तिने ज्याच्याशी विवाह केला त्या पुरुषाची पत्‍नी हे नाते प्राप्त करते. "पत्‍नी" हे नाते प्राप्त केल्याने त्या स्त्रीस त्यायोगे त्या नात्यास अनुसरून येणारे अधिकार तथा कर्तव्ये प्राप्त होतात. तसेच त्यायोगे ती स्त्री सामाजिक आचारविचारांच्या यथायोग्य स्वातंत्र्य तसेच बंधनास प्राप्त होते. कुटुंबामध्ये पत्‍नीचा सहभाग हा फार महत्त्वाचा असतो.

वर्ग:कुटुंब
वर्ग:नाती
पीक

धान्य, फळभाजी-पालेभाजी, मिरच्या-कोथिबीर, मोहरी,  तैलबिया, डाळी, ऊस, किंवा तत्सम वार्षिक उत्पन्न असलेल्या व रोजच्या स्वयंपाकासाठी लागणाऱ्या आणि शेतात पुरुषभर किंवा लहान उंचीच्या झुडुपावर उगवून कापणीयोग्य झालेल्या खाद्यपदार्थाला पीक म्हणतात. प्रत्येक पिकाचा एक हंगाम असतो. हंगामाच्या सुरुवातीस बियाणे पेरली जातात व हंगामाच्या शेवटी त्याचे पीक मिळते. पिके कापण्यासाठी विळी, कोयता किंवा कापणी यंत्र वापरतात. मनाजोगते व भरपूर पीक आल्यावर शेतकरी कुटुंब व व शेती समाज आनंदात असतो व तो आनंद एका शेती सणाने साजरा केला जातो. छोट्या शेतावर जिथे साधारणपणे यंत्रे नसतात तिथे पिकाची कापणी हा पीक हंगामातला सर्वात मेहनती काळ असतो. मोठ्या शेतांवर यंत्राने कापणी केली जाते. पीक काढणे ह्या प्रक्रियेत पिकाच्या कापणीनंतर ते बाजारात पाठवण्याअगोदर लगेच शेतावरच करायची कामेही येतात. 

वर्ग:कृषी
वर्ग:शेतीशास्त्र
भारतीय तंत्रज्ञान संस्था (खरगपूर)

**भारतीय तंत्रज्ञान संस्था, खरगपूर** (इंग्लिश: *Indian Institute of Technology, Kharagpur*) ही खरगपूर, पश्चिम बंगाल येथे असलेली भारतातील एक नामांकित स्वायत्त तंत्रशिक्षण संस्था आहे. ह्या संस्थेची स्थापना भारत सरकारने अभियंते व शास्त्रज्ञ तयार व्हावे या उद्देशाने १९५१ साली स्थापन केली. ही भारतातील पहिली आय.आय.टी. होती.

## बाह्य दुवे 
* '' संस्थेचे अधिकृत संकेतस्थळ

वर्ग:पश्चिम बंगालमधील अभियांत्रिकी महाविद्यालये
वर्ग:भारतीय तंत्रज्ञान संस्था
वर्ग:खरगपूर
मलाइका अरोरा

**मलाइका अरोडा** (पंजाबी: ਮਲਾਇਕਾ ਅਰੋੜਾ; मल्याळम: മലൈക അറോറ; रोमन: *Malaika Arora*) (२३ ऑक्टोबर, १९७३; मुंबई, - हयात), ही भारतीय मॉडेल, दूरचित्रवाणी-कलाकार, नर्तिका व हिंदी चित्रपटांतील अभिनेत्री आहे. *छैया छैया* व *मुन्नी बदनाम हुई* या हिंदी चित्रपटगीतांवरील तिचे नृत्य विशेष लोकप्रिय झाले. हिंदी चित्रपट-अभिनेता अरबाझ खान तिचा पती होता.

## बाह्य दुवे 
* 

वर्ग:पंजाबी व्यक्ती
वर्ग:मल्याळी व्यक्ती
वर्ग:हिंदी चित्रपट अभिनेत्री
वर्ग:भारतातील महिला मॉडेल
वर्ग:इ.स. १९७३ मधील जन्म
वर्ग:स्त्री चरित्रलेख
एक्तॉर बर्लियोझ

**एक्तॉर बर्लियोझ** (; ११ डिसेंबर, इ.स. १८०३ - ८ मार्च, इ.स. १८६९) हा एक फ्रेंच संगीतकार होता. सिंफनी रचनांमध्ये त्याचे योगदान मौल्यवान मानले जाते. त्याच्या रचनांवर बीथोव्हेनचा प्रभाव जाणवतो.

## बाह्य दुवे 
* एक्तॉर बर्लियोझ संकेतस्थळ
* एक्तॉर बर्लियोझच्या रचना
* एक्तॉर बर्लियोझ फ्रेंच सोसायटी

वर्ग:फ्रेंच संगीतकार
वर्ग:इ.स. १८०३ मधील जन्म
वर्ग:इ.स. १८६९ मधील मृत्यू
सिंफनी

**सिंफनी** ही पश्चिमात्य शास्त्रीय संगीतामधील एक विशिष्ट रचना आहे. सिंफनी कायम ऑर्केस्ट्रॉमार्फत वाजवली जाते. अनेक सिंफनींमध्ये चार लयी असतात.

१७व्या शतकात सुरुवात झालेल्या सिंफनी अठराव्या शतकात लोकप्रिय होऊ लागल्या. युरोपामध्ये व्हियेना व मानहाइम येथे रचल्या गेल्या. अठराव्या शतकाच्या उत्तरार्धात जोसेफ हायडन व मोझार्ट हे सर्वोत्कृष्ट सिंफनी निर्माते होते. हायडनने ३६ वर्षांच्या कारकिर्दीत १०८ तर मोझार्टने २४ वर्षांच्या कालखंडात ५६ सिंफनी रचनांची निर्मिती केली. १९व्या शतकात बीथोव्हेनने सिंफनीची लोकप्रियता अत्युच्च शिखरावर नेली. त्याने सिंफनीमध्ये अनेक बदल केले. त्याची सिंफनी क्रमांक ५ ही आजवर जगातील सर्वात लोकप्रिय सिंफनी मानली जाते. अंतोनिन द्वोराक, एक्तॉर बर्लियोझ व प्यॉतर इल्यिच त्चैकोव्स्की हे देखील १९व्या शतकामधील लोकप्रिय सिंफनीकार होते.

## ध्वनिमुद्रणे 
## बाह्य दुवे 
* सिंफनीचा इतिहास १७३० - २००५
* सिंफनी गाईड 
* इ.स. १८०० नंतर होऊन गेलेल्या सिंफनीकारांची विस्तृत यादी - भाग १ 
* इ.स. १८०० नंतर होऊन गेलेल्या सिंफनीकारांची विस्तृत यादी - भाग २ 
* इ.स. १८०० नंतर होऊन गेलेल्या सिंफनीकारांची विस्तृत यादी - भाग ३ 
* इ.स. १८०० नंतर होऊन गेलेल्या सिंफनीकारांची विस्तृत यादी - भाग ४ 

वर्ग:शास्त्रीय संगीत
काकडा (निःसंदिग्धीकरण)

**काकडा** हा शब्द अनेक अर्थांनी वापरला जातो --

* काकडा, अमरावती जिल्हा
* काकडा - तेलात भिजवून काठीला गुंडाळलेले व प्रकाश मिळवण्यासाठी जाळण्यात येणारे फडके